विष्णुस्मृतिः/षड्षष्ठितमोऽध्यायः
न नक्तं गृहीतेनोदकेन देवपितृकर्म कुर्यात् । । ६६.१  । ।

चदनमृगमददारुकर्पूरकुङ्कुमजातीफलवर्जं अनुलेपनं न दद्यात् । । ६६.२  । ।

न वासो नीलीरक्तं  । । ६६.३  । ।

न मणिसुवर्णयोः प्रतिरूपं अलंकरणं  । । ६६.४  । ।

नोग्रघन्धि  । । ६६.५  । ।

नागन्धि  । । ६६.६  । ।

न कण्टकिजं  । । ६६.७  । ।

कण्टकिजं अपि शुक्लं सुगन्धिकं तु दद्यात् । । ६६.८  । ।

रक्तं अपि कुङ्कुमं जलजं च दद्यात् । । ६६.९  । ।

न धूपार्थे जीवजातं  । । ६६.१०  । ।

न घृततैलं विना किंचन दीपार्थे  । । ६६.११  । ।

नाभक्ष्यं नैवेद्यार्थे  । । ६६.१२  । ।

न भक्ष्ये अप्यजामहिषीक्षीरे  । । ६६.१३  । ।

पञ्चनखमत्स्यवराहमांसानि च  । । ६६.१४  । ।

प्रयतश्च शुचिर्भूत्वा सर्वं एव निवेदयेत् ।
तन्मनाः सुमना भूत्वा त्वराक्रोधविवर्जितः   । । ६६.१६  । ।